CELEX: 32005D0685
Language: el
Date: 2005-07-22 00:00:00
Title: 2005/685/EK: Απόφαση της Επιτροπής, της 22ας Ιουλίου 2005, για τη χορήγηση σε ορισμένα κράτη μέλη παρεκκλίσεων όσον αφορά τις στατιστικές που πρέπει να καταρτιστούν για τα έτη αναφοράς 2004 και 2006 σύμφωνα με τον κανονισμό (ΕΚ) αριθ. 1450/2004 [κοινοποιηθείσα υπό τον αριθμό Ε(2005) 2772]   (Κείμενο που παρουσιάζει ενδιαφέρον για τον ΕΟΧ)

8.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/1
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Ιουλίου 2005
   για τη χορήγηση σε ορισμένα κράτη μέλη παρεκκλίσεων όσον αφορά τις στατιστικές που πρέπει να καταρτιστούν για τα έτη αναφοράς 2004 και 2006 σύμφωνα με τον κανονισμό (ΕΚ) αριθ. 1450/2004
   
      [κοινοποιηθείσα υπό τον αριθμό Ε(2005) 2772]
   
   (Τα κείμενα στην ελληνική, γαλλική, ιταλική, μαλτέζικη και γερμανική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   (2005/685/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1450/2004 της Επιτροπής, της 13ης Αυγούστου 2004, για την εφαρμογή της απόφασης αριθ. 1608/2003/ΕΚ του Ευρωπαϊκού Κοινοβουλίου και του Συμβουλίου σχετικά με την παραγωγή και την ανάπτυξη κοινοτικών στατιστικών για την καινοτομία (1), και ιδίως το τμήμα 8 του παραρτήματος,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1450/2004 περιλαμβάνει το πλαίσιο αναφοράς για κοινά πρότυπα, ορισμούς και ταξινομήσεις σχετικά με την κατάρτιση κοινοτικών στατιστικών για την καινοτομία, ούτως ώστε να λαμβάνονται στατιστικά αποτελέσματα υψηλής ποιότητας από τα κράτη μέλη σύμφωνα με τα εν λόγω πρότυπα, ορισμούς και ταξινομήσεις.
            
         
               (2)
            
            
               Το τμήμα 8 του παραρτήματος του κανονισμού (ΕΚ) αριθ. 1450/2004 προβλέπει ότι στο βαθμό που τα εθνικά στατιστικά συστήματα απαιτούν καίριες προσαρμογές, η Επιτροπή μπορεί να εγκρίνει στα κράτη μέλη παρεκκλίσεις όσον αφορά τις στατιστικές που πρέπει να καταρτιστούν για το πρώτο έτος αναφοράς 2004. Πρόσθετες παρεκκλίσεις μπορούν να εγκριθούν όσον αφορά την κάλυψη των οικονομικών δραστηριοτήτων σύμφωνα με τη NACE αναθ. 1.1 ή/και τις αναλύσεις κατά τάξη μεγέθους των στατιστικών που πρέπει να καταρτιστούν για το έτος αναφοράς 2006.
            
         
               (3)
            
            
               Τέτοιες παρεκκλίσεις έχουν ζητήσει οι αρχές της Ελλάδας, της Γαλλίας, της Μάλτας, της Ιταλίας και της Αυστρίας.
            
         
               (4)
            
            
               Σύμφωνα με τα στοιχεία που έλαβε η Επιτροπή (Eurostat), οι αιτήσεις των εν λόγω κρατών μελών οφείλονται στο γεγονός ότι πρέπει να κάνουν σημαντικές αλλαγές στα στατιστικά τους συστήματα.
            
         
               (5)
            
            
               Επομένως, πρέπει να χορηγηθούν οι αιτούμενες παρεκκλίσεις,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Χορηγούνται παρεκκλίσεις στην Ελλάδα, τη Γαλλία, την Ιταλία, τη Μάλτα και την Αυστρία, όπως ορίζεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στην Ελληνική Δημοκρατία, τη Γαλλική Δημοκρατία, την Ιταλική Δημοκρατία, τη Δημοκρατία της Μάλτας και τη Δημοκρατία της Αυστρίας.
   
      Βρυξέλλες, 22 Ιουλίου 2005.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 267 της 14.8.2004, σ. 32.
   
      ΠΑΡΑΡΤΗΜΑ
      ΠΑΡΕΚΚΛΙΣΕΙΣ ΠΟΥ ΧΟΡΗΓΟΥΝΤΑΙ
      
                  Χώρα
               
               
                   
               
            
                  Ελλάδα
               
               
                  Όσον αφορά τις κοινοτικές στατιστικές για την καινοτομία που πρέπει να καταρτιστούν για το έτος αναφοράς 2004: η προθεσμία διαβίβασης που αναφέρεται στο τμήμα 6 του παραρτήματος του κανονισμού (ΕΚ) αριθ. 1450/2004 θα είναι 20 μήνες αντί 18 μηνών
               
            
                  Γαλλία
               
               
                  Όσον αφορά τις κοινοτικές στατιστικές για την καινοτομία που πρέπει να καταρτιστούν για το έτος αναφοράς 2006: για όλα τα αποτελέσματα εκτός από εκείνα που σχετίζονται με το τμήμα Δ της NACE αναθ. 1.1 και με την τάξη μεγέθους 10-49 εργαζόμενοι
               
            
                  Ιταλία
               
               
                  Όσον αφορά τις κοινοτικές στατιστικές για την καινοτομία που πρέπει να καταρτιστούν για το έτος αναφοράς 2006: τα αποτελέσματα δεν αναλύονται κατά οικονομική δραστηριότητα σύμφωνα με τη NACE αναθ. 1.1 ή κατά τάξη μεγέθους
               
            
                  Μάλτα
               
               
                  Όσον αφορά τις κοινοτικές στατιστικές για την καινοτομία που πρέπει να καταρτιστούν για το έτος αναφοράς 2004: δεν διαβιβάζονται αποτελέσματα
                  Όσον αφορά τις κοινοτικές στατιστικές για την καινοτομία που πρέπει να καταρτιστούν για το έτος αναφοράς 2006: τα αποτελέσματα δεν αναλύονται κατά οικονομική δραστηριότητα σύμφωνα με τη NACE αναθ. 1.1 ή κατά τάξη μεγέθους
               
            
                  Αυστρία
               
               
                  Όσον αφορά τις κοινοτικές στατιστικές για την καινοτομία που πρέπει να καταρτιστούν για το έτος αναφοράς 2004: το έτος αναφοράς θα είναι το 2005 αντί του 2004